Държавен вестник, бр. 58, 2025 г., стр. 124

СТР.  124	
Д Ъ Р Ж А В Е Н  В Е С Т Н И К 	
БРОЙ  58
шапките, когато определеното духовно лице 
ги освещава.
(5) След приключването на освещаването 
командващият подава командата: „НАЛО­
ЖИ!“, и престроява военнослужещите за 
преминаване в тържествен марш. 
(6) Ритуалът завършва с преминаване на 
формированието в тържествен марш, след 
което отново се построява.
(7) За изпращане на най-старшия от офи­
циалните лица командващият водосвета по­
дава командите: „Роти (батареи), РАВНИС!“, 
„МИРНО!“, „За среща отдясно (отляво, по 
фронта), за по-ЧЕСТ!“. След като старшият 
началник се отдалечи или напусне района 
за провеждане на мероприятието, команд­
ващият водосвета командва: „На ре-МЪК!“ 
(„При но-ЗЕ!“), „СВОБОДНО!“. 
(8) Бойното знаме се отнася към мястото 
за неговото съхранение.
(9) След изпращането на знамето команд­
ващият водосвета подава командите: „На 
дяс-НО!“, „Ходом МАРШ!“, и отвежда лич­
ния състав във войсковия район. Оркестърът 
изпълнява „Ботев марш“.
Провеждане на ритуал – панихида Архангелова 
(мъжка) задушница
Чл. 602. (1) Ритуал – панихида Архангело­
ва (мъжка) задушница, сe изпълнява на места, 
където има тленни останки на загиналите 
във войните български войни.
(2) Почетният караул и оркестърът се 
пост­рояват на мястото за провеждане на 
мероприятието. Почетните часови са по 
местата си. Венценосците и знаменосците 
се намират на изходно положение. Поставя 
се маса за служителите на Българската пра­
вославна църква, предварително подредена 
с жито, хляб, червено вино и свещи (прило­
жение № 41).
(3) Посрещат се официалните лица и гости.
(4) Извършва се смяна на почетните часови.
(5) В ритуала вземат участие бойното 
знаме на формированието и по възможност 
знамена светини. 
Чл. 603. (1) При пристигане на най-висо­
копоставеното официално лице началникът 
на почетния караул подава команда: „Караул, 
МИРНО!“, „За среща отдясно (по фронта, 
отляво), за по-ЧЕСТ!“, след кимване с гла­
ва началникът на почетния караул подава 
команда: „На ре-МЪК!“ („При но-ЗЕ!“), 
„СВОБОДНО!“.
(2) В установеното време началникът на 
почетния караул подава команда: „Караул, 
МИРНО!“, „За среща на знамената, за по-
ЧЕСТ!“. Оркестърът изпълнява „Срещен 
марш“. Знаменосците (на знамената светини) 
подхождат и заемат местата си с лице към 
официалните лица.
(3) Допустимо е да не се внасят знамена 
светини, когато няма такива. 
(4) Оркестърът изпълнява „Химн на Репуб­
лика България“. След завършване на химна 
началникът на почетния караул подава ко­
манда: „Караул, на ре-МЪК!“ („При но-ЗЕ!“), 
„Шапки ДОЛУ!“.
(5) Представителят на Българската право­
славна църква отслужва заупокойна молитва.
(6) След завършване на заупокойната 
молитва началникът на почетния караул 
подава команда: „На КОЛЕНЕ!“. Знамето 
(знамената) се свеждат. Диктор приканва: 
„Моля гражданите на колене да почетат 
паметта на загиналите герои“, оркестърът 
изпълнява „Кол славен“. 
(7) Началникът на почетния караул подава 
команда: „СТАНИ!“, „НАЛОЖИ!“, „За по-
ЧЕСТ!“. Оркестърът изпълнява барабанен 
марш. Венценосците поднасят венци.
(8) Най-високопоставеното официално 
лице подхожда към паметника и оправя 
лентата на венеца, връща се на мястото си 
и изслушва химна на Българската армия 
„Велик е нашият войник“. Следва команда 
„На ре-МЪК!“ („При но-ЗЕ!“).
(9) Предоставя се време за поднасяне на 
венци и цветя от военните аташета, ветера­
ните и гражданите.
(10) Най-високопоставеното официално 
лице, съпровождано от представител на 
Българската православна църква, посещава 
музея (костницата), когато има такава.
(11) Началникът на почетния караул пода­
ва команда: „За изпращане на знамената, за 
по-ЧЕСТ!“. Знаменосците изнасят знамената. 
След знамената се изтеглят оркестърът и 
венценосците. Почетният караул и часовите 
остават на място. Следва команда „На ре-
МЪК!“ („При но-ЗЕ!“) и раздаване на помен 
съгласно българските традиции.
(12) За изпращане на най-високопоставено­
то официално лице началникът на почетния 
караул подава команда: „Караул, МИРНО!“, 
„За по-ЧЕСТ!“. След оттеглянето на най-ви­
сокопоставеното официално лице се подава 
команда: „На ре-МЪК!“ („При но-ЗЕ!“).
(13) Началникът на почетния караул из­
чаква официалните лица и гости да напуснат 
района за провеждане на мероприятието и 
подава команда: „Караул, МИРНО!“, „На 
дяс-НО!“, („На ра-МО!“), „Ходом МАРШ!“. 
Почетният караул напуска мястото за про­
веждане на мероприятието.
Отдаване на военни почести при погребение  
(траурни церемонии) 
Чл. 604. (1) Военни почести при погребение 
на военнослужещи се отдават при съгласие 
на родителите или близките на починалите.